RESOLUCIÓN do 29 de abril de 2026 pola que se adxudican as axudas da Resolución do 10 de setembro de 2025 pola que se establecen as bases reguladoras para a concesión das axudas VInnovate Galicia ao abeiro da segunda convocatoria do mecanismo de financiamento interrexional VInnovate cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento IN848G) (Diario Oficial de Galicia número 176, do 12 de setembro); modificada por corrección de erros (Diario Oficial de Galicia número 181, do 19 de setembro) e polas resolucións do 8 de xaneiro de 2026 (Diario Oficial de Galicia número 10, do 16 de xaneiro) e do 9 de abril de 2026 (Diario Oficial de Galicia número 70, do 16 de abril).
Axencia Galega de Innovación — III. Outras disposicións — 12/05/2026

A Resolución do 10 de setembro de 2025 estableceu as bases reguladoras e convocou, en réxime de concorrencia competitiva, as axudas VInnovate Galicia para fomentar a cooperación transnacional dos axentes do Sistema galego de I+D a través de proxectos de colaboración con outros axentes europeos ao abeiro da segunda convocatoria do Mecanismo Interrexional VInnovate cofinanciadas coa Unión Europea no marco do programa Galicia Feder 2021-2027 e aliñados cos retos e coas prioridades definidas no marco da Estratexia de especialización intelixente (RIS3) de Galicia 2021-2027.
Os artigos 4 e 5 das bases reguladoras establecen os requisitos que deben cumprir as entidades beneficiarias para optar ás axudas.
Unha vez finalizada a revisión administrativa, o órgano instrutor formulou a proposta de inadmisión das solicitudes que non cumprían as exixencias contidas nas bases reguladoras, conforme o establecido no artigo 26.5 da convocatoria.
As solicitudes que resultaron admitidas foron obxecto do proceso de avaliación segundo os criterios de valoración establecidos no artigo 28 das bases reguladoras.
A Comisión de Selección prevista no artigo 27 das bases reguladoras reuniuse o día 14 de abril de 2026 e elaborou unha relación, por orde decrecente de puntuación, das solicitudes que cumpren as condicións administrativas e técnicas para adquirir a condición de persoa beneficiaria. Esta relación inclúe a puntuación, o orzamento subvencionable e a subvención que corresponde ao proxecto global e a cada unha das entidades.
A competencia para resolver estas axudas correspóndelle á persoa titular da dirección da Axencia Galega de Innovación segundo o establecido no artigo 31.1 da convocatoria.
Primeiro. Conceder as axudas aos proxectos que figuran como anexo I a esta resolución, por orde decrecente de puntuación con cargo ás aplicacións orzamentarias 07.A2.561A.770.0 07.A2.561A.781.0 e 07.A2.561A.744.0.
Segundo. Inadmitir as solicitudes que figuran como anexo II a esta resolución polas causas que se detallan.
Terceiro. Desestimar a solicitude que figura como anexo III a esta resolución, por non ter sido avaliado favorablemente o proxecto en todas as rexións financiadoras.
As axudas desta convocatoria están cofinanciadas pola Unión Europea ao abeiro do programa Galicia Feder 2021-2027, obxectivo político OP1, Unha Europa máis competitiva e intelixente, promovendo unha transformación económica innovadora e intelixente e unha conectividade rexional ás tecnoloxías da información e da comunicación, nas seguintes prioridades, obxectivos específicos e liñas de actuación:
• Prioridade P1A Transición dixital e intelixente; obxectivo específico: RSO 1.1. Desenvolver e mellorar as capacidades de investigación e innovación e asimilar tecnoloxías avanzadas; tipo de acción, 1.1.7 Articulación de diferentes apoios para fomentar as sinerxías e complementariedades con axudas de outras administracións: nacional e europea, e o subtipo de acción 1.1.7.4 Proxectos de I+D+i de cooperación internacional.
Respecto dos tipos de intervención, nesta liña prevese o seguinte, coa súa correspondente previsión da axuda Feder:
• 028. Transferencia de tecnoloxía e cooperación entre empresas, centros de investigación e o sector de ensino superior.
As axudas concedidas imputaranse ás aplicacións orzamentarias 07.A2.561A.770.0, 07.A2.561A.781.0 e 07.A2.561A.744.0 nas que existe crédito adecuado e suficiente por vinculación nos orzamentos da Comunidade Autónoma de Galicia para o ano 2026.
Contra esta resolución, que non pon fin á vía administrativa, as persoas interesadas poderán interpoñer un recurso de alzada ante a persoa titular da Presidencia da Axencia Galega de Innovación no prazo dun mes, que comeza a contar a partir do día seguinte a que se publique esta resolución no
Diario Oficial de Galicia
.
Santiago de Compostela, 29 de abril de 2026